**Нощта на Самоводската чаршия на 20 септември**

Истински празник с етно и ретро привкус обещава Общинската агенция по туризъм „Царевград Търнов” в Нощта на Самоводската чаршия, която ще е на **20 септември 2013 г**. Вече превърналото се в традиция събитие ще започне в **17:30 ч.** с ателие за декупаж и плетене с мъниста. В импровизираната работилница «Деко» до площада на ул. “Г.С.Раковски” ще могат да се включат всички малки и големи почитатели на приложните занимания.

Близката Арт галерия “Таралеж” по същото време ще се трансформира в ретро прожекционен салон. Там децата ще могат да гледат любимите филмчета на своите връстници отпреди 40 години и то прожектирани от ленти на стари апарати, каквито като деца са имали техните баби, дядовци и родители. На специално изградена сцена в центъра на Самоводската чаршия в 18,00 ч. ще започне магическото шоу на Мистър Ник. Час по-късно на същото място ще дефилират децата, които ще се включат в детската работилница “Да облечем хартия”. Те ще покажат маските и импровизираните тоалети, които ще направят преди това от хартия и фолио и ще оцветят заедно с художничката Гергана Пенова.

В **20:00 ч.** Самоводската чаршия ще се огласи от малко по-различна народна музика. Автентичните песни от българския фолклор ще бъдат изпълнени в аранжименти и интерпретации на група “Зора”.

В петъчната вечер цялата улица на занаятите ще бъде осветена от факли и фенери, всичките 16 работилници ще бъдат отворени, а майсторите ще демонстрират своите умения на любопитните посетители. Свое място ще имат и занимаващите се с приложни изкуства, които ще покажат на Самоводската чаршия авторски бижута и аксесоари.

Вечерта на 20 септември Арт клуб “Таралеж” всеки, които има креативни предложения за инициативата Велико Търново 2019 ще може да сподели идеите си с екипа подготвящ кандидатурата на града за Европейска столица на културата.

**В. Търново се включва в Дните на мобилността**

**От 20 до 22 септември** Велико Търново се включва в Дните на мобилността.  „Велико Търново – маршрут без автомобили“ включва :

•         **на 20 септември от 18 часа** – Нощ на Самоводската чаршия

 •         **на 21 септември от 10,00 до 13,00 ч.** „Мама, татко и аз с карта в парка“ в  парк „Марно поле“

•         **на 22 септември** – Туристически информационен център, Патриаршията на Царевец, Музей „Възраждане и Учредително събрание“

•          Голямото Търновско хоро

 Всеки, включил се в събитие или посетил обектите от маршрута през трите дни, трябва да събере поне 3 печата на специалните талон за инициативата. Талони  може да намерите на всяко от посочените места, а печати ще се поставят на 20 септември в Арт  клуб „Таралеж“ на Самоводската чаршия, на 21 септември в парк Марно поле и на 22 септември при посещение на ТИЦ, Царевец или Музей „Възраждане и Учредително събрания. За печат ще служи и стикера от участието в Голямото Търновско хоро.

Талоните ще се събират до 27 септември в Туристически информационен център на ул. Христо Ботев“ №5 във велико Търново. Наградите – безплатно посещение на най-новите туристически атракции в старата столица- Мултимедиен посетителски център „Царевград Търнов“ и туристическото влакче ще бъдат изтеглени в присъствието на нотариус. Имената на спечелилите ще бъдат публикувани в медиите.

Талон за участие в Дните на мобилността е публикуван и във вестник „Янтра днес“.

[](http://veliko-tarnovo.net/tarnovo/wp-content/uploads/2010/09/majka-bulgaria.jpg)

**П Р О Г Р А М А**

**ЗА ЧЕСТВАНЕ 105-ата ГОДИШНИНА ОТ ОБЯВЯВАНЕ**

**НЕЗАВИСИМОСТТА НА БЪЛГАРИЯ**

**22 септември 2013 г., гр. Велико Търново**

**07:30 ч.** – Празнична света литургия.

**Място:** Църква „ Св. 40 мъченици”

**09:00 ч.** – Водосвет и поръсване на бойното знаме на НВУ „ Васил Левски” и на знамената на държавни и общински институции, учебни заведения и неправителствени организации.

**Място:** Църква „ Св. 40 мъченици”

**10:30 ч.** – Военен ритуал за издигане Националното знаме на Република България. Официални слова. Празничен благослов.

**Място:** Крепост „Царевец”

**11:00 ч.** – Поднасяне на венци и цветя на Пирамидата на Независимостта.

**Място:** Крепост „Царевец”

**11:30 ч**.- Празнично шествие и полагане на гирлянд и цветя на паметник „ Майка България”.

**Място:** Крепост „Царевец” – паметник „Майка България”

**12:00 ч.**- Историческа възстановка и дегустация „ Пътят на хляба на българите”.

**Място:** Паметник „Майка България”

**12:30ч.** - Шоу-спектакъл на участниците в Международния фестивал на военните оркестри.

**Място :** Пред сградата на Български пощи

**13:00ч.**- Празничен концерт с участието на певци и любителски състави от Велико Търново.

**Място :** Пред сградата на Община Велико Търново

**13:00 ч. и 15:00 ч.**- Екскурзоводски тур по историческите места: свързани с Деня на независимостта.

**Място:** От църква „ Св.40 мъченици”, крепост „Царевец” до музей „Възраждане и Учредително събрание”

**15:30ч.**- Откриване на реконструиран фонтан.

**Място :** Пред ХГ „Борис Денев”

**16:00 ч.**- Откриване изложба „105 години независима България”.

**Място:** Пред факултет „Изобразителни изкуства” на ВТУ „Св.св. Кирил и Методий”

**17:00 ч.** – „Това е България”- концерт на Фолклорен ансамбъл „Българе”.

**Място:** Пред сградата на Община Велико Търново

**18:00 ч.**- „Голямото търновско хоро”- в подкрепа на кандидатурата на Регион Велико Търново за Европейска столица на културата 2019.

**Място :** От паметник „ Майка България” до крепост „Царевец”

**18:45 ч.** – Общи изпълнения на оркестрите, участници в Международния фестивал на военните оркестри.

**Място:** Площад „Цар Асен I”

**19:00 ч.** – Изпълнение на строеви хватки с оръжие от Представителна рота от НВУ „Васил Левски”.

**Място:** Площад „Цар Асен I”

**19:30 ч.** – Тържествена проверка.

**Място:** Площад „Цар Асен I”

**20:15 ч.** – Аудио-визуален спектакъл „ Царевград Търнов- звук и светлина”. Празнични илюминации.

**Място:** Площад „Цар Асен I”